CELEX: 32006D0272
Language: sk
Date: 2006-04-05 00:00:00
Title: 2006/272/ES: Rozhodnutie Komisie z  5. apríla 2006 , ktorým sa mení a dopĺňa rozhodnutie 2004/453/ES, pokiaľ ide o Švédsko a Spojené kráľovstvo  [oznámené pod číslom K(2006) 1259]   (Text s významom pre EHP)

7.4.2006   
            
            
               SK
            
            
               Úradný vestník Európskej únie
            
            
               L 99/31
            
         
      ROZHODNUTIE KOMISIE
   
   z 5. apríla 2006,
   ktorým sa mení a dopĺňa rozhodnutie 2004/453/ES, pokiaľ ide o Švédsko a Spojené kráľovstvo
   [oznámené pod číslom K(2006) 1259]
   (Text s významom pre EHP)
   (2006/272/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 91/67/EHS z 28. januára 1991 o veterinárnych predpisoch, ktoré upravujú uvádzanie na trh vodných živočíchov a výrobkov akvakultúry (1), a najmä na jej článok 12 ods. 3 a článok 13 ods. 3,
   so zreteľom na smernicu Rady 90/425/EHS z 26. júna 1990 týkajúcu sa veterinárnych a zootechnických kontrol uplatňovaných v obchode vnútri Spoločenstva s určitými živými zvieratami a výrobkami s ohľadom na vytvorenie vnútorného trhu (2), a najmä na jej článok 10,
   keďže:
   
               (1)
            
            
               V rozhodnutí Komisie 2004/453/ES z 29. apríla 2004, ktorým sa vykonáva smernica Rady 91/67/EHS, pokiaľ ide o opatrenia proti určitým chorobám akvakultúrnych živočíchov (3), boli ustanovené dodatočné záruky týkajúce sa niektorých chorôb rýb.
            
         
               (2)
            
            
               Na základe požiadaviek ustanovených v prílohe I k rozhodnutiu 2004/453/ES bolo celé územie Švédska vyhlásené za oblasť bez výskytu infekčnej pankreatickej nekrózy (IPN).
            
         
               (3)
            
            
               Od schválenia rozhodnutia 2004/453/ES Švédsko oznámilo výskyt IPN v pobrežných oblastiach. Jeden zistený výskyt sa týkal voľne žijúcich rýb. Ďalší výskyt sa týkal chovaných rýb, pričom podľa epidemiologickej správy najpravdepodobnejším zdrojom nákazy boli voľne žijúce ryby. V dôsledku toho pobrežné oblasti Švédska viac nespĺňajú požiadavky na štatút oblasti bez výskytu IPN ustanovené v prílohe I k uvedenému rozhodnutiu. Kontinentálne časti územia však zostávajú bez výskytu choroby.
            
         
               (4)
            
            
               Tieto dva výskyty choroby by Švédsku nemali zabrániť pokračovať vo svojom programe IPN v pobrežných oblastiach a zavádzať opatrenia na vyhubenie, ak sa pri voľne žijúcich alebo chovaných rybách zistí IPN, v súlade s programom, ktorý bol Komisii predložený pred schválením rozhodnutia 2004/453/ES.
            
         
               (5)
            
            
               V rozhodnutí 2004/453/ES sa vyžaduje vykonávanie cieleného dohľadu v tých oblastiach, ktoré sú vyhlásené za oblasti bez výskytu choroby v členskom štáte, v ktorom sú len časti jeho územia vyhlásené za oblasti bez výskytu choroby. Pri schvaľovaní tejto požiadavky sa nepredvídala osobitná situácia, keď Írsko a Severné Írsko boli vyhlásené za oblasti bez výskytu tej istej choroby alebo chorôb, kým časti Spojeného kráľovstva neboli vyhlásené za oblasti bez výskytu týchto chorôb.
            
         
               (6)
            
            
               Je vhodné umožniť Spojenému kráľovstvu prerušiť cielený dozor nad niektorými chorobami, pre ktoré je Severné Írsko vyhlásené za oblasť bez výskytu, pokiaľ bude pre tie isté choroby vyhlásené za oblasť bez výskytu aj Írsko.
            
         
               (7)
            
            
               Rozhodnutie 2004/453/ES by sa preto malo zodpovedajúcim spôsobom zmeniť a doplniť.
            
         
               (8)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Prílohy I, II a V k rozhodnutiu 2004/453/ES sa menia a dopĺňajú takto:
   
               1.
            
            
               V prílohe I sa kapitola II nahrádza textom prílohy I k tomuto rozhodnutiu.
            
         
               2.
            
            
               V prílohe II sa kapitola II nahrádza textom prílohy II k tomuto rozhodnutiu.
            
         
               3.
            
            
               Bod A.5 prílohy V sa nahrádza takto:
               
                           „5.
                        
                        
                           V členskom štáte, v ktorom sú len časti jeho územia vyhlásené za oblasti bez výskytu choroby podľa kapitoly II prílohy I (nie celé územie je vyhlásené za oblasť bez výskytu choroby), sa v tých oblastiach, ktoré sú vyhlásené za oblasti bez výskytu choroby, musí vykonávať cielený dohľad v súlade s ustanoveniami prílohy II kapitoly I bodu 4.
                           Spojené kráľovstvo však môže prerušiť cielený dozor v Severnom Írsku pre tie choroby, pre ktoré je Severné Írsko vyhlásené za oblasť bez výskytu, pokiaľ bude pre tie isté choroby vyhlásené za oblasť bez výskytu aj Írsko v súlade s prílohou I kapitolou II.“
                        
                     
         Článok 2
   Toto rozhodnutie je určené členským štátom.
   
      V Bruseli 5. apríla 2006
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. ES L 46, 19.2.1991, s. 1. Smernica naposledy zmenená a doplnená nariadením (ES) č. 806/2003 (Ú. v. EÚ L 122, 16.5.2003, s. 1).
   
      (2)  Ú. v. ES L 224, 18.8.1990, s. 29. Smernica naposledy zmenená a doplnená smernicou Európskeho parlamentu a Rady 2002/33/ES (Ú. v. ES L 315, 19.11.2002, s. 14).
   
      (3)  Ú. v. EÚ L 156, 30.4.2004, s. 5.
   
      PRÍLOHA I
      
         „KAPITOLA II
         Územia, ktoré sú uznané za oblasti bez výskytu niektorých chorôb uvedených v stĺpci 1 zoznamu III prílohy A k smernici Rady 91/67/EHS
         
                     Choroba
                  
                  
                     Členský štát
                  
                  
                     Územie alebo časť územia
                  
               
                     jarná virémia kaprov
                  
                  
                     Dánsko
                  
                  
                     celé územie
                  
               
                     Fínsko
                  
                  
                     celé územie; povodie rieky Vuoksi by sa malo považovať za nárazníkovú zónu
                  
               
                     Írsko
                  
                  
                     celé územie
                  
               
                     Švédsko
                  
                  
                     celé územie
                  
               
                     Spojené kráľovstvo
                  
                  
                     územia Severného Írska, ostrov Man, Jersey a Guernsey
                  
               
                     bakteriálna choroba obličiek
                  
                  
                     Írsko
                  
                  
                     celé územie
                  
               
                     Spojené kráľovstvo
                  
                  
                     územia Severného Írska, ostrov Man a Jersey
                  
               
                     infekčná pankreatická nekróza
                  
                  
                     Fínsko
                  
                  
                     kontinentálne časti územia; povodie riek Vuoksi a Kemijoki by sa malo považovať za nárazníkovú zónu
                  
               
                     Švédsko
                  
                  
                     kontinentálne časti územia
                  
               
                     Spojené kráľovstvo
                  
                  
                     územie ostrova Man
                  
               
                     infekcia s Gyrodactylus salaris
                     
                  
                  
                     Fínsko
                  
                  
                     povodie riek Tenojoki a Näätämönjoki; povodie riek Paatsjoki, Luttojoki, a Uutuanjoki sa považujú za nárazníkové zóny
                  
               
                     Írsko
                  
                  
                     celé územie
                  
               
                     Spojené kráľovstvo
                  
                  
                     územia Veľkej Británie, Severného Írska, ostrova Man, Jersey a Guernsey“
                  
               
   
   
      PRÍLOHA II
      
         „KAPITOLA II
         Územia so schválenými programami kontroly a vyhubenia niektorých chorôb uvedených v stĺpci 1 zoznamu III prílohy A k smernici Rady 91/67/EHS
         
                     Choroba
                  
                  
                     Členský štát
                  
                  
                     Územie alebo časť územia
                  
               
                     jarná virémia kaprov
                  
                  
                     Spojené kráľovstvo
                  
                  
                     územia Veľkej Británie
                  
               
                     bakteriálna choroba obličiek
                  
                  
                     Fínsko
                  
                  
                     kontinentálne časti územia
                  
               
                     Švédsko
                  
                  
                     kontinentálne časti územia
                  
               
                     Spojené kráľovstvo
                  
                  
                     územia Veľkej Británie
                  
               
                     infekčná pankreatická nekróza
                  
                  
                     Švédsko
                  
                  
                     pobrežné časti územia“